CELEX: C2006/326/80
Language: sk
Date: 2006-12-30 00:00:00
Title: Vec C-448/06: Návrh na začatie prejudiciálneho konania, ktorý podal Verwaltungsgericht Köln (Nemecko) 2. novembra 2006 – spoločnosť cp-Pharma Handels GmbH/Spolková republika Nemecko

30.12.2006   
            
            
               SK
            
            
               Úradný vestník Európskej únie
            
            
               C 326/38
            
         Návrh na začatie prejudiciálneho konania, ktorý podal Verwaltungsgericht Köln (Nemecko) 2. novembra 2006 – spoločnosť cp-Pharma Handels GmbH/Spolková republika Nemecko
   (Vec C-448/06)
   (2006/C 326/80)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Verwaltungsgericht Köln
   Účastníci konania pred vnútroštátnym súdom
   
      Žalobkyňa: spoločnosť cp-Pharma Handels GmbH
   
      Žalovaná: Spolková republika Nemecko
   Prejudiciálna otázka
   Je nariadenie Komisie (ES) č. 1873/2003 z 24. októbra 2003 (1), ktorým sa mení a dopĺňa príloha II k nariadeniu Rady (EHS) č. 2377/90 stanovujúcemu postup Európskeho spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (2), čiastočne neplatné z dôvodu rozporu s právom Spoločenstva vyššej právnej sily (článkom 1 bodom 1 a článkom 3 nariadenia Rady (EHS) č. 2377/90 v spojení s článkom 4 bodom 1 smernice Rady 96/22/EHS z 29. apríla 1996 (3)), a to v časti, kde v dodatku k zaradeniu progesterónu do prílohy II nariadenia Rady (EHS) č. 2377/90 označeného symbolom (*) bolo vylúčené použitie farmaceutickej formy injekčného roztoku?
   
      (1)  Ú. v. EÚ L 275, s. 9; Mim. vyd. 03/040, s. 437.
   
      (2)  Ú. v. ES L 224, s. 1; Mim. vyd. 03/010, s. 111.
   
      (3)  Ú. v. ES L 125, s. 3; Mim. vyd. 03/019, s. 64.